АҞӘА, лаҵара 13, Sputnik апресс-маҵзура. Аинформациатә маҵзуреи арадиои Sputnik Аԥсны Аҟәа, рашәара 13-15 рзы имҩаԥысуа, иналукааша акультуратә уснагӡатә –IV Искандер ихьӡ зху жәларбжьаратәи афестиваль "Ауаҩ игыларҭа" информациатә партниорны иазыҟалоит. Афестиваль Фазиль Искандер иажәабжьқәа руак ахьӡ ахьӡуп.
Афестиваль аусура хацнаркуеит иахьа, рашәара 13 рзы. Аартра мҩаԥысраны иҟоуп Ф. А. Искандер ихьӡ зху аҳәынҭқарратә аурыс драматә театр аҿы, аспектакль "Алахьҭбаа" апремиерала.
Аԥсны Акультуреи аҭоурых-культуратә ҭынха ахьчареи рминистр Ельвира Арсалиаԥҳа иазгәалҭеит:
"Аԥсны Акультуреи аҭоурых-культуратә ҭынха ахьчареи рминистрреи Искандер ихьӡ зху Жәларбжьаратәи акультуратә фонди ҭабуп ҳәа ахырҳәаауеит аинформациатә маҵзуреи арадиои Sputnik Аԥсныиҟанаҵо адгылараз. Ҳара иахьакәым аусеицура мҩаԥаагоижьҭеи. Асеиԥш иҟоу акультуратә проектқәа аус рыдулара афестиваль аусура аӡыргароуп иаанаго. Агәра аагоит IV Жәларбжьаратәи афестиваль, уаанӡатәиқәа реиԥш ҳаиҩызареи ҳусеицуреи еиҭашьақәнарӷәӷәап ҳәа", — лҳәоит Арсалиаԥҳа.
Ииасыз ашықәс азы Sputnik иазнархиеит афестиваль аусура иазкыз 17 материал– аинфографика, астатиақәа, аинтервиуқәа, афото- видеоматериалқәа. Имҩаԥган апресс-конференциа сынтәа, амаҵзура иазнархиараны иҟоуп еиҳагьы иҭбаау аарԥшрақәа.
Амультимедиатә информациатә центр Sputnik Аԥсны аусура хацнаркит 2014 шықәса ԥхынҷкәынмзазы. Sputnik Аԥсны иахьазы ареспубликаҟны иуникалу аформат змоу информациа-аналитикатә маҵзуроуп.
Амаҵзура активқәа ирыҵаркуеит аԥсышәалеи урысшәалеи имҩаԥысуа аинформациатә портал, арадио, амультимедиатә пресс-центр.
Sputnik Аԥсны ареспубликаҿтәи аинтернет АИХ-қәа рыбжьара аԥыжәара амоуп.
Sputnik (sputniknews.com) — жәларбжьаратәи аинформациатә маҵзуреи арадиои атәылақәа жәпакы рҟны амультимедиатәи аинформациатәи хабқәа амоуп. Sputnik ашҟа иаҵанакуеит асаитқәа, арадиодырраҭарақәа, амобилтә хархәагақәа, иара убас, асоциалтә каҭақәа рҟны адаҟьақәа. Анапаҵаҩцәа рзы Sputnik, англыз, араб, аиспан, акитаи бызшәақәа рыла иҭыҵуеит. Sputnik асаитқәа аԥхьаҩ идыргалоит: авидео, аинфографика, афоторепортаж, онлаин-ефирқәа, аинтернет-бжьыҭира. Аоперативтә жәабыжьқәа рыдагьы Sputnik иакьыԥхьуеит аналитикатә материалқәа, аексклиузив интервиуқәа.